На основу члана 41. став 1. и став 2. Закона о јавним предузећима („Службени гласник Републике Србије“ број 15/2016) , Комисија за именовање директора јавних предузећа општине Гаџин Хан, на седници одржаној 02.10.2017. године доноси

**З А К Љ У Ч А К**

**о утврђивању Ранг листе кандидата за избор директора Јавног предузећа Дирекција за изградњу и комуналне делатности општине Гаџин Хан**

**I**

 Утврђује се Ранг листа за избор директора Јавног предузећа Дирекција за изградњу и комуналне делатности општине Гаџин Хан:

1. Нинослав Мaринчевић, дипломирани грађевински инжењер из Ниша, ул.Учитељ Милина бр.22.

**II**

Овај Закључак објавити на огласној табли органа Општине и на званичној интернет страници општине Гаџин Хан.

**СКУПШТИНА ОПШТИНЕ ГАЏИН ХАН**

**Комисија за именовање директора јавних предузећа**

**Општине Гаџин Хан**

**Број: 110-144/17-II-3**

**Датум: 02.10.2017. године**

 **Председник,**

 **Александар Ранђеловић с.р.**

**О б р а з л о ж е њ е**

 Правни основ за доношење Закључка о утврђивању Ранг листе кандидата који испуњавају услове за избор директора јавних предузећа општине Гаџин Хан садржан је у члану 41. став 1. и став 2. Закона о јавним предузећима („Службени гласник Републике Србије“ број 15/2016).

Комисија за именовање директора јавних предузећа општине Гаџин Хан на седници одржаној дана 28.07.2017.године донела је Закључак о утврђивању списка кандидата који испуњавају услове за избор директора Јавног предузећа Дирекција за изградњу и комуналне делатности општине Гаџин Хан бр.110-144/17-II-1 којим је утврђен списак са једним кандидатом који учествује у даљем изборном поступку.

Комисија је кандидатa Нинослава Маринчевића избодовала у складу са критеријумима прописаним Уредбом о мерилима за именовање директора јавних предузећа(„Службени гласник Републике Србије“ број 65/2016) и закључка Комисије за именовање директора јавних предузећа општине Гаџин Хан од 19.09.2017.год а везано за оцењивање усменог и писменог дела конкурса.

Приликом оцене приложене документације и након усмене и писмене провере, кандидат Нинослав Маринчевић је добио 29 бодова.

Након спроведеног изборног поступка, Комисија jе утврдила Ранг листу кандидата и са Записником о раду комисије за именовање директора јавних предузећа чији је оснивач општина Гаџин Хан доставља надлежном органу јединице локалне самоуправе на даље поступање.